nibzard/narodne-novine-full-text-markdown huggingface dataset:
### NN 102/2020 (16.9.2020.), Odluka o stavljanju izvan snage Odluke o dopuni Odluke o općinskim porezima Općine Konjščina

Općina Konjščina

1930

Na temelju članka 35. Zakona o lokalnoj i područnoj (regionalnoj) samoupravi (»Narodne novine«, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19), članka 20. stavak 1., članka 42. stavak 1. i članka 67. stavak 1. Zakona o lokalnim porezima (»Narodne novine« br. 115/16 i 101/17), te članka 35. Statuta Općine Konjščina (»Službeni glasnik Krapinsko-
 -zagorske županije« broj 8/13, 4/18 i 21/20), Općinsko vijeće na 28. sjednici održanoj 8. kolovoza 2020. godine donijelo je

ODLUKU

O STAVLJANJU IZVAN SNAGE ODLUKE O DOPUNI ODLUKE O OPĆINSKIM POREZIMA
 OPĆINE KONJŠČINA

Članak 1.

Odluka o dopuni Odluke o općinskim porezima Općine Konjščina (»Službeni glasnik Krapinsko-zagorske županije« broj 12/20.) stavlja se izvan snage.

Članak 2.

Ova Odluka stupa na snagu sljedećeg dana po objavi u »Službenom glasniku Krapinsko-zagorske županije«.

Klasa: 410-01/20-01/3
 Urbroj: 2211/04-1-20-5
 Konjščina, 8. kolovoza 2020.

Predsjednik Općinskog vijeća
 Ivica Crneković, v. r.
### NN 102/2020 (16.9.2020.), Odluka o imenovanju predsjednika i članova Upravnog vijeća Centra za restrukturiranje i prodaju

Vlada Republike Hrvatske

1916

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 26. stavka 4. Zakona o upravljanju državnom imovinom (»Narodne novine«, broj 52/18), Vlada Republike Hrvatske je na sjednici održanoj 10. rujna 2020. donijela

ODLUKU

O IMENOVANJU PREDSJEDNIKA I ČLANOVA UPRAVNOG VIJEĆA CENTRA ZA RESTRUKTURIRANJE I PRODAJU

I.

Imenuje se DARKO HORVAT, ministar prostornoga uređenja, graditeljstva i državne imovine, predsjednikom Upravnog vijeća Centra za restrukturiranje i prodaju, po položaju.

II.

Za članove Upravnog vijeća Centra za restrukturiranje i prodaju, imenuju se, po položaju:

– dr. sc. ZDRAVKO MARIĆ, potpredsjednik Vlade Republike Hrvatske i ministar financija

– dr. sc. TOMISLAV ĆORIĆ, ministar gospodarstva i održivog razvoja

– dr. sc. NIKOLINA BRNJAC, ministrica turizma i sporta

– OLEG BUTKOVIĆ, ministar mora, prometa i infrastrukture

– mr. sc. MARIJA VUČKOVIĆ, ministrica poljoprivrede

– dr. sc. IVAN MALENICA, ministar pravosuđa i uprave.

III.

Za članove Upravnog vijeća Centra za restrukturiranje i prodaju, imenuju se:

– SONJA ŽERJAV, predstavnica Ureda predsjednika Vlade Republike Hrvatske

– MLADEN NOVOSEL, predstavnik reprezentativnih udruga sindikata više razine

– MIRKO HABIJANEC, predstavnik reprezentativnih udruga poslodavaca više razine.

IV.

Ovom Odlukom stavlja se izvan snage Odluka o imenovanju predsjednika i članova Upravnog vijeća Centra za restrukturiranje i prodaju (»Narodne novine«, br. 67/18 i 71/19).

V.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/20-04/329
 Urbroj: 50301-15/07-20-02
 Zagreb, 10. rujna 2020.

Predsjednik
 mr. sc. Andrej Plenković, v. r.
### NN 103/2020 (18.9.2020.), Naredba o prestanku važenja Naredbe o mjerama za sprječavanje pojave i širenja influence ptica na području Republike Hrvatske

Ministarstvo poljoprivrede

1936

Na temelju članka 11. stavka 8. Zakona o veterinarstvu (»Narodne novine«, br. 82/13, 148/13 i 115/18), ministrica poljoprivrede donosi

NAREDBU

O PRESTANKU VAŽENJA NAREDBE O MJERAMA ZA SPRJEČAVANJE POJAVE I ŠIRENJA INFLUENCE PTICA NA PODRUČJU REPUBLIKE HRVATSKE

Članak 1.

Danom stupanja na snagu ove Naredbe prestaje važiti Naredba o mjerama za sprječavanje pojave i širenja influence ptica na području Republike Hrvatske (»Narodne novine«, broj 27/17).

Članak 2.

Ova Naredba stupa na snagu danom objave u »Narodnim novinama«.

Klasa: 322-02/16-01/149
 Urbroj: 525-10/0529-20-17
 Zagreb, 7. rujna 2020.

Ministrica poljoprivrede
 Marija Vučković, v. r.
### NN 103/2020 (18.9.2020.), Pravilnik o izmjeni i dopuni Pravilnika o stručnim zvanjima za obavljanje poslova na zaštiti i očuvanju kulturnih dobara te uvjetima i načinu njihova stjecanja

Ministarstvo kulture i medija

1934

Na temelju članka 101. stavka 3. Zakona o zaštiti i očuvanju kulturnih dobara (»Narodne novine«, broj 69/99., 151/03., 157/03. – ispravak, 100/04., 87/09., 88/10., 61/11., 25/12., 136/12., 157/13., 152/14., 98/15., 44/17., 90/18., 32/20. i 62/20.) ministrica kulture i medija donosi

PRAVILNIK

O IZMJENI I DOPUNI PRAVILNIKA
 O STRUČNIM ZVANJIMA ZA OBAVLJANJE POSLOVA NA ZAŠTITI I OČUVANJU KULTURNIH DOBARA TE UVJETIMA I NAČINU NJIHOVA STJECANJA

Članak 1.

U Pravilniku o stručnim zvanjima za obavljanje poslova na zaštiti i očuvanju kulturnih dobara te uvjetima i načinu njihova stjecanja (»Narodne novine«, broj 104/19.) u članku 28. stavku 4. iza riječi: »struci« briše se točka i dodaju riječi: »koja se objavljuje na mrežnim stranicama Hrvatskog restauratorskog zavoda.«.

Članak 2.

U članku 42. stavak 1. mijenja se i glasi:

»(1) Predsjednik i članovi Povjerenstva, tajnik Povjerenstva, mentori, izvjestitelji i ispitivači iz ovog Pravilnika imaju pravo na naknadu po svakom pristupniku i kandidatu.«

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 612-08/20-01/1743

Urbroj: 532-06-01-01/7-1

Zagreb, 10. rujna 2020.

Ministrica
 dr. sc. Nina Obuljen Koržinek, v. r.
### NN 103/2020 (18.9.2020.), Odluka o određivanju visine naknade za vođenje jedinstvenog računovodstva osobnih računa članova obveznih mirovinskih fondova

Ministarstvo rada, mirovinskoga sustava, obitelji i socijalne politike

1935

Na temelju članka 27. stavka 4. Zakona o Središnjem registru osiguranika (»Narodne novine«, br. 159/13 i 39/18), ministar rada, mirovinskoga sustava, obitelji i socijalne politike u suradnji s ministrom financija, donosi

ODLUKU

O ODREĐIVANJU VISINE NAKNADE ZA VOĐENJE JEDINSTVENOG RAČUNOVODSTVA OSOBNIH RAČUNA ČLANOVA OBVEZNIH MIROVINSKIH FONDOVA

I.

Ovom Odlukom određuje se visina naknade za vođenje jedinstvenog računovodstva osobnih računa članova obveznih mirovinskih fondova, koju Središnji registar osiguranika zaračunava obveznim mirovinskim društvima.

II.

Naknada iz točke I. ove Odluke iznosi 3,00 kn po članu obveznog mirovinskog fonda.

III.

Obračun naknade iz točke II. ove Odluke obavlja se na dnevnoj osnovi, prema prosječnom broju članova u obveznom mirovinskom fondu u mjesecu za koji se zaračunava naknada, a račun se ispostavlja do osmog u mjesecu za prethodni mjesec.

IV.

Ova Odluka stupa na snagu 1. siječnja 2021. godine, a objavit će se u »Narodnim novinama«.

Klasa: 023-01/20-01/139
 Urbroj: 524-05-01-01/2-20-3
 Zagreb, 10. rujna 2020.

Ministar
 Josip Aladrović, v. r.
### NN 103/2020 (18.9.2020.), Pravilnik o izmjeni i dopunama Pravilnika o provedbi Općeg poreznog zakona

Ministarstvo financija

1933

Na temelju članka 107.a stavka 8. Općeg poreznog zakona (»Narodne novine«, broj 115/16, 106/18, 121/19, 32/20 i 42/20) ministar financija donosi

PRAVILNIK

O IZMJENI I DOPUNAMA PRAVILNIKA O PROVEDBI OPĆEG POREZNOG ZAKONA

Članak 1.

U Pravilniku o provedbi Općeg poreznog zakona (»Narodne novine«, broj 45/19, 35/20, 43/20, 50/20, 70/20 i 74/20) iza članka 1. dodaje se članak 1.a koji glasi:

»Članak 1.a

Ovim se Pravilnikom u pravni poredak Republike Hrvatske prenosi sljedeća direktiva Europske unije:

– Direktiva Vijeća (EU) 2020/876 od 24. lipnja 2020. o izmjeni Direktive 2011/16/EU zbog hitne potrebe za odgodom određenih rokova za podnošenje i razmjenu informacija u području oporezivanja zbog pandemije bolesti COVID-19 (SL L 204, 26. 6. 2020.).«.

Članak 2.

Članak 71.v mijenja se i glasi:

»Za uvoz dobara obavljen do uključivo 31. prosinca 2020. smatra se da je porez na dodanu vrijednost pri uvozu plaćen, ako ga porezni obveznik upisan u registar obveznika poreza na dodanu vrijednost prema posebnom propisu iskaže kao obvezu u prijavi poreza na dodanu vrijednost (Obrazac PDV).«.

Članak 3.

Iza članka 71.zb dodaje se članak 71.zc koji glasi:

»Članak 71.zc

(1) U uvjetima posebnih okolnosti iz članka 107.a Zakona, iznimno od posebnih propisa o oporezivanju dohotka, trošak laboratorijskog ispitivanja uzročnika zarazne bolesti odnosno epidemije zaraznih bolesti što ih poslodavac i isplatitelj primitka odnosno plaće na svoj teret omogućuje radnicima i fizičkim osobama koje ostvaruju primitke iz članka 21. stavka 1. Zakona o porezu na dohodak u interesu obavljanja djelatnosti poslodavca i isplatitelja primitka odnosno plaće ne smatra se primitkom po osnovi nesamostalnog rada.«.

Završne odredbe

Članak 4.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 410-01/20-01/1366

Urbroj: 513-07-21-01-20-11

Zagreb, 17. rujna 2020.

Ministar financija
 dr. sc. Zdravko Marić, v. r.
### NN 103/2020 (18.9.2020.), Odluka o obračunu i naplati naknade za razvoj sustava javne vodoopskrbe i odvodnje

TD KOMUNALAC d.o.o.

1940

Na temelju odredbi članka 52. st. 1. i članka 56. Zakona o financiranju vodnog gospodarstva (»Narodne novine« br.153/09, 130/11, 56/13, 154/14, 119/15, 120/16, 127/17 i 66/19), članka 23. stavka 1. Zakona o vodnim uslugama (»Narodne novine« br. 66/19) te članka 25. Društvenog ugovora TD Komunalac d.o.o., Biograd na Moru, Skupština Društva na sjednici održanoj 31. kolovoza 2020. godine, donosi

ODLUKU

O OBRAČUNU I NAPLATI NAKNADE ZA RAZVOJ SUSTAVA JAVNE VODOOPSKRBE I ODVODNJE

Članak 1.

Ovom se odlukom utvrđuje obveza plaćanja naknade za razvoj sustava javne vodoopskrbe i odvodnje (u daljnjem tekstu: naknada za razvoj) na području nadležnosti (Grad Biograd na Moru, Općina Sv. Filip i Jakov, Općina Pakoštane, Općina Pašman, Općina Tkon) javnog isporučitelja vodnih usluga Komunalac d.o.o. Biograd na Moru, namjena za koju se koristi, obveznici plaćanja, osnovica za obračun, način određivanja visine i obračuna, način i rokovi plaćanja te nadzor nad obračunom i naplatom.

Članak 2.

Prihodi od naknade za razvoj koriste se za:

– otplatu, naknade (osnovice) i kamate te ostale troškove po kreditima prema obvezama za EU projekte,

– druge naknadne troškove koji mogu nastati provedbom projekta,

– financiranje gradnje objekata za javnu vodoopskrbu i odvodnju.

Gradnja objekata za vodovod te odvodnju i pročišćavanje otpadnih voda provodi se prema programu gradnje objekata i uređaja komunalne infrastrukture isporučitelja vodne usluge javne odvodnje na području nadležnosti.

Naknadom za razvoj osigurava se ravnomjeran razvoj sustava javne vodoopskrbe i odvodnje na području nadležnosti javnog isporučitelja vodnih usluga.

Članak 3.

Obveznici naknade za razvoj su korisnici usluga javne vodoopskrbe na području nadležnosti javnog isporučitelja vodnih usluga.

Članak 4.

Osnovica za izračun naknade za razvoj je jedinica mjere isporučene vode (m3).

Naknada za razvoj iznosi:

– 3,86 kn po m3 utrošene vode.

Članak 5.

Naknada se naplaćuje putem računa koje obveznicima ispostavlja isporučitelj vodne usluge Komunalac d.o.o. Biograd na Moru uz cijenu vodne usluge javne vodoopskrbe.

Članak 6.

Naknada za razvoj prihod je isporučitelja vodne usluge trgovačkog društva Komunalac d.o.o. Biograd na Moru.

Nadzor nad obračunom i naplatom naknade za razvoj obavljat će trgovačko društvo Komunalac d.o.o. Biograd na Moru.

Članak 7.

Komunalac d.o.o., Biograd na Moru obvezan je naknadu za razvoj prikupljati na svoj prijelazni račun te s istog prenositi na namjenske račune otvorene kod banke agenta koji služi za pojedine projekte, koji će se provoditi na područjima Grada Biograda na Moru, Općine Sv. Filip i Jakov, Općine Pakoštane, Općine Pašman i Općine Tkon.

Članak 8.

Ova Odluka stupa na snagu danom donošenja a primjenjuje se od 1. rujna 2020. godine.

Danom primjene ove Odluke, sve postojeće odluke JLS-a o nak­nadi za razvoj za područje nadležnosti javnog isporučitelja, više ne vrijede.

Broj: 1231/20-1
 Biograd na Moru, 31. kolovoza 2020.

Predsjednik Skupštine
 Toni Bogdanić, v. r.
### NN 103/2020 (18.9.2020.), Indeks potrošačkih cijena u kolovozu 2020.

Državni zavod za statistiku

1939

Državni zavod za statistiku objavljuje

INDEKS

POTROŠAČKIH CIJENA U KOLOVOZU 2020.

Indeks potrošačkih cijena u kolovozu 2020. u odnosu na srpanj 2020. iznosi 99,9.

Klasa: 957-04/20-01/1
 Urbroj: 555-06-06-01-20-18
 Zagreb, 16. rujna 2020.

Glavna ravnateljica
 Lidija Brković, v. r.
### NN 104/2020 (23.9.2020.), Izmjene Metodologije utvrđivanja naknade za priključenje na elektroenergetsku mrežu novih korisnika mreže i za povećanje priključne snage postojećih korisnika mreže

HRVATSKA ENERGETSKA REGULATORNA AGENCIJA

1955

Na temelju članka 33. stavka 1. Zakona o energiji (»Narodne novine«, broj 120/12, 14/14, 102/15 i 68/18), Hrvatska energetska regulatorna agencija je na sjednici Upravnog vijeća održanoj 18. rujna 2020. godine donijela

IZMJENE METODOLOGIJE

UTVRĐIVANJA NAKNADE ZA PRIKLJUČENJE NA ELEKTROENERGETSKU MREŽU NOVIH KORISNIKA MREŽE I ZA POVEĆANJE PRIKLJUČNE SNAGE POSTOJEĆIH KORISNIKA MREŽE

Članak 1.

U Metodologiji utvrđivanja naknade za priključenje na elektroenergetsku mrežu novih korisnika mreže i za povećanje priključne snage postojećih korisnika mreže (»Narodne novine«, broj 51/17 i 31/18) u cijelom članku 17. broj: »20« zamjenjuje se brojem: »22«.

Članak 2.

U članku 18. stavku 1. riječi: »20 kW« zamjenjuju se riječima: »22 kW«.

Članak 3.

U članku 19. stavku 1. podstavku 1. riječi: »20 kW« zamjenjuju se riječima: »22 kW«.

Članak 4.

U članku 20. stavku 1. podstavku 1. riječi: »20 kW« zamjenjuju se riječima: »22 kW«.

Članak 5.

Ove Izmjene Metodologije objavit će se u »Narodnim novinama«, a stupaju na snagu 1. listopada 2020. godine.

Klasa: 310-03/19-31/1

Urbroj: 371-03-20-11

Zagreb, 18. rujna 2020.

Predsjednik
 Upravnog vijeća
 Tomislav Jureković, dipl. ing., v. r.
### NN 104/2020 (23.9.2020.), Odluka o početku mirovanja zastupničkog mandata zastupnika i početku obnašanja zastupničke dužnosti zamjenika zastupnika u Hrvatskom saboru

Hrvatski sabor

1941

Na temelju članka 81. Ustava Republike Hrvatske i članaka 11., 14. i 42. stavka 2. Zakona o izborima zastupnika u Hrvatski sabor (»Narodne novine«, br. 116/99., 109/00., 53/03., 44/06., 19/07., 20/09., 145/10., 24/11., 93/11., 19/15., 66/15., 104/15. i 98/19.) Hrvatski sabor na sjednici 18. rujna 2020. donio je

ODLUKU

O POČETKU MIROVANJA ZASTUPNIČKOG MANDATA ZASTUPNIKA I POČETKU OBNAŠANJA ZASTUPNIČKE DUŽNOSTI ZAMJENIKA ZASTUPNIKA U HRVATSKOM SABORU

Dana 17. rujna 2020. započelo je mirovanje zastupničkog mandata zastupnika DRAŽENA BARIŠIĆA.

Danom donošenja ove Odluke zastupničku dužnost zamjenika zastupnika, sukladno članku 9. stavku 2. Poslovnika Hrvatskoga sabora, započinje obnašati MATO ČIČAK.

Klasa: 021-14/20-01/80

Zagreb, 18. rujna 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 104/2020 (23.9.2020.), Obavijest o izmjeni specifikacije proizvoda »Bračko maslinovo ulje« zaštićena oznaka izvornosti

MINISTARSTVO POLJOPRIVREDE

1949

Ministarstvo poljoprivrede na temelju članka 90. stavka 5. Zakona o poljoprivredi (»Narodne novine« br. 118/18 i 42/20, u daljnjem tekstu: Zakon) objavljuje

OBAVIJEST

O IZMJENI SPECIFIKACIJE PROIZVODA »BRAČKO MASLINOVO ULJE« ZAŠTIĆENA OZNAKA IZVORNOSTI

1. Ministarstvo poljoprivrede (u daljnjem tekstu: Ministarstvo) zaprimilo je 7. rujna 2020. godine izmijenjenu Specifikaciju proizvoda »Bračko maslinovo ulje« – zaštićena oznaka izvornosti od podnositelja zahtjeva Poljoprivredne zadruge Supetar, M. Vodanovića 4, 21 400 Supetar.

2. Svaka fizička ili pravna osoba koja ima pravni interes i koja ima sjedište ili prebivalište u Republici Hrvatskoj može u roku od 15 dana od datuma objave ove Obavijesti podnijeti prigovor na podneseni Zahtjev, sukladno članku 90. stavku 6. Zakona.

3. Sukladno članku 90. stavku 5. Zakona, nakon objave ove Obavijesti, na mrežnim stranicama Ministarstva (poljoprivreda.gov.hr) bit će objavljena izmijenjena Specifikacija proizvoda »Bračko maslinovo ulje«.

4. Razlozi za ulaganje prigovora definirani su člankom 10. Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode.

Klasa: 310-26/19-01/112

Urbroj: 525-14/0882-20-6

Zagreb, 10. rujna 2020.

Ministrica poljoprivrede
 Marija Vučković, v. r.
### NN 104/2020 (23.9.2020.), Rješenje o razrješenju supredsjedatelja Međuvladine hrvatsko-ruske komisije za gospodarsku i znanstveno-tehničku suradnju

Vlada Republike Hrvatske

1942

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 4. stavka 3. Ugovora između Vlade Republike Hrvatske i Vlade Ruske Federacije o gospodarskoj i znanstveno-tehničkoj suradnji (»Narodne novine – Međunarodni ugovori«, broj 5/13), Vlada Republike Hrvatske je na sjednici održanoj 17. rujna 2020. donijela

RJEŠENJE

O RAZRJEŠENJU SUPREDSJEDATELJA MEĐUVLADINE HRVATSKO-RUSKE KOMISIJE ZA GOSPODARSKU I ZNANSTVENO-TEHNIČKU SURADNJU

Razrješuje se DARKO HORVAT dužnosti supredsjedatelja Međuvladine hrvatsko-ruske komisije za gospodarsku i znanstveno-tehničku suradnju.

Klasa: 080-02/20-02/155

Urbroj: 50301-15/07-20-02

Zagreb, 17. rujna 2020.

Predsjednik
 mr. sc. Andrej Plenković, v. r.
### NN 104/2020 (23.9.2020.), Rješenje o imenovanju supredsjedatelja Međuvladine hrvatsko-ruske komisije za gospodarsku i znanstveno-tehničku suradnju

VLADA REPUBLIKE HRVATSKE

1943

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 4. stavka 3. Ugovora između Vlade Republike Hrvatske i Vlade Ruske Federacije o gospodarskoj i znanstveno-tehničkoj suradnji (»Narodne novine – Međunarodni ugovori«, broj 5/13), Vlada Republike Hrvatske je na sjednici održanoj 17. rujna 2020. donijela

RJEŠENJE

O IMENOVANJU SUPREDSJEDATELJA MEĐUVLADINE HRVATSKO-RUSKE KOMISIJE ZA GOSPODARSKU I ZNANSTVENO-TEHNIČKU SURADNJU

Imenuje se dr. sc. TOMISLAV ĆORIĆ, ministar gospodarstva i održivog razvoja, supredsjedateljem Međuvladine hrvatsko-ruske komisije za gospodarsku i znanstveno-tehničku suradnju.

Klasa: 080-02/20-01/124

Urbroj: 50301-15/07-20-02

Zagreb, 17. rujna 2020.

Predsjednik
 mr. sc. Andrej Plenković, v. r.
### NN 104/2020 (23.9.2020.), Rješenje o razrješenju predsjednika i dijela članova Upravnog odbora Fonda za obnovu i razvoj Grada Vukovara

VLADA REPUBLIKE HRVATSKE

1944

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 15. stavka 2. Zakona o obnovi i razvoju Grada Vukovara (»Narodne novine«, br. 44/01, 90/05, 80/08, 38/09 i 148/13), Vlada Republike Hrvatske je na sjednici održanoj 17. rujna 2020. donijela

RJEŠENJE

O RAZRJEŠENJU PREDSJEDNIKA I DIJELA ČLANOVA UPRAVNOG ODBORA FONDA ZA OBNOVU I RAZVOJ GRADA VUKOVARA

1. Razrješuje se mr. sc. MARKO PAVIĆ dužnosti predsjednika Upravnog odbora Fonda za obnovu i razvoj Grada Vukovara.

2. Razrješuju se dužnosti članovi Upravnog odbora Fonda za obnovu i razvoj Grada Vukovara:

– mr. sc. DAVOR HUŠKA, na koju je imenovan na prijedlog Ministarstva regionalnoga razvoja i fondova Europske unije

– KRISTINA BILIĆ, na koju je imenovana na prijedlog Ministarstva regionalnoga razvoja i fondova Europske unije.

Klasa: 080-02/20-02/156

Urbroj: 50301-15/28-20-02

Zagreb, 17. rujna 2020.

Predsjednik
 mr. sc. Andrej Plenković, v. r.
### NN 104/2020 (23.9.2020.), Rješenje o imenovanju predsjednice i dijela članova Upravnog odbora Fonda za obnovu i razvoj Grada Vukovara

VLADA REPUBLIKE HRVATSKE

1945

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 15. stavaka 2. i 3. Zakona o obnovi i razvoju Grada Vukovara (»Narodne novine«, br. 44/01, 90/05, 80/08, 38/09 i 148/13), Vlada Republike Hrvatske je na sjednici održanoj 17. rujna 2020. donijela

RJEŠENJE

O IMENOVANJU PREDSJEDNICE I DIJELA ČLANOVA UPRAVNOG ODBORA FONDA ZA OBNOVU I RAZVOJ GRADA VUKOVARA

1. Imenuje se NATAŠA TRAMIŠAK, ministrica regionalnoga razvoja i fondova Europske unije, predsjednicom Upravnog odbora Fonda za obnovu i razvoj Grada Vukovara, po položaju.

2. Za članove Upravnog odbora Fonda za obnovu i razvoj Grada Vukovara, imenuju se:

– mr. sc. DAVOR HUŠKA, na prijedlog Ministarstva regionalnoga razvoja i fondova Europske unije

– MARIJANA BALIĆ, na prijedlog Ministarstva regionalnoga razvoja i fondova Europske unije.

Klasa: 080-02/20-01/103

Urbroj: 50301-15/28-20-03

Zagreb, 17. rujna 2020.

Predsjednik
 mr. sc. Andrej Plenković, v. r.
### NN 104/2020 (23.9.2020.), Rješenje o razrješenju članice Upravnog vijeća Energetskog instituta Hrvoje Požar

VLADA REPUBLIKE HRVATSKE

1946

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 5. stavka 1. Uredbe o preoblikovanju Energetskog instituta Hrvoje Požar u ustanovu (»Narodne novine«, br. 52/03, 110/11 i 96/13), Vlada Republike Hrvatske je na sjednici održanoj 17. rujna 2020. donijela

RJEŠENJE

O RAZRJEŠENJU ČLANICE UPRAVNOG VIJEĆA ENERGETSKOG INSTITUTA HRVOJE POŽAR

Razrješuje se ANJA BAGARIĆ dužnosti članice Upravnog vijeća Energetskog instituta Hrvoje Požar.

Klasa: 080-02/20-02/159

Urbroj: 50301-15/07-20-02

Zagreb, 17. rujna 2020.

Predsjednik
 mr. sc. Andrej Plenković, v. r.
### NN 104/2020 (23.9.2020.), Rješenje o imenovanju predsjednice Upravnog vijeća Energetskog instituta Hrvoje Požar

VLADA REPUBLIKE HRVATSKE

1947

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 5. stavka 1. Uredbe o preoblikovanju Energetskog instituta Hrvoje Požar u ustanovu (»Narodne novine«, br. 52/03, 110/11 i 96/13), Vlada Republike Hrvatske je na sjednici održanoj 17. rujna 2020. donijela

RJEŠENJE

O IMENOVANJU PREDSJEDNICE UPRAVNOG VIJEĆA ENERGETSKOG INSTITUTA HRVOJE POŽAR

Imenuje se ANJA BAGARIĆ predsjednicom Upravnog vijeća Energetskog instituta Hrvoje Požar.

Klasa: 080-02/20-01/122

Urbroj: 50301-15/07-20-02

Zagreb, 17. rujna 2020.

Predsjednik
 mr. sc. Andrej Plenković, v. r.
### NN 104/2020 (23.9.2020.), Odluka o uvođenju nužnih epidemioloških mjera za područje Ličko-senjske županije

Stožer civilne zaštite Republike Hrvatske

1951

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20) Stožer civilne zaštite Republike Hrvatske, 21. rujna 2020. godine, donosi

ODLUKU

O UVOĐENJU NUŽNIH EPIDEMIOLOŠKIH MJERA ZA PODRUČJE LIČKO-SENJSKE ŽUPANIJE

I.

Na prijedlog Stožera civilne zaštite Ličko-senjske županije uvode se nužne epidemiološke mjere za područje Ličko-senjske županije, osim područja Grada Novalje, u trajanju od 14 dana.

II.

Nužne epidemiološke mjere iz točke I. ove Odluke su:

– obveza dezinficiranja ruku i nošenja maski za lice ili medicinskih maski u svim zatvorenim objektima u kojima se obavljaju javne djelatnosti

– na vjenčanjima i svadbenim svečanostima može biti prisutno najviše 50 osoba

– na ostalim privatnim svečanostima može biti prisutno najviše 20 osoba

– na sahranama može biti prisutno najviše 50 osoba, bez održavanja karmina, a sućut ožalošćenima se ne smije izražavati bliskim kontaktom

– na svim javnim i društvenim okupljanjima (izložbe, priredbe, vjerska okupljanja, manifestacije i sl.) obvezna je upotreba dezinfekcijskih sredstava i nošenje maski za lice ili medicinskih maski te održavanje fizičke distance od 2 metra

– sportska natjecanja mogu se održavati samo bez prisustva gledatelja.

III.

Zadužuju se stožeri jedinica lokalne samouprave za pojačani nadzor propisanih epidemioloških mjera.

IV.

Ova Odluka primjenjuje se od 22. rujna 2020. godine.

V.

Ova Odluka stupa na snagu danom donošenja i objavit će se u »Narodnim novinama«.

Klasa: 810-06/20-01/7

Urbroj: 511-01-300-20-143

Zagreb, 21. rujna 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 104/2020 (23.9.2020.), Odluka o izmjeni Odluke o nužnoj mjeri ograničavanja radnog vremena ugostiteljskih objekata iz kategorije »Barovi«

STOŽER CIVILNE ZAŠTITE REPUBLIKE HRVATSKE

1953

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20), članka 22.a Zakona o sustavu civilne zaštite (»Narodne novine« broj 82/15, 118/18 i 31/20) te članka 9.a Zakona o ugostiteljskoj djelatnosti (»Narodne novine« broj 85/15, 121/16, 99/18, 25/19, 98/19, 32/20 i 42/20) Stožer civilne zaštite Republike Hrvatske, 22. rujna 2020. godine, donosi

ODLUKU

O IZMJENI ODLUKE O NUŽNOJ MJERI OGRANIČAVANJA RADNOG VREMENA UGOSTITELJSKIH OBJEKATA IZ KATEGORIJE »BAROVI«

I.

U Odluci o nužnoj mjeri ograničavanja radnog vremena ugostiteljskih objekata iz kategorije »Barovi« (»Narodne novine« broj 92/20, 95/20 i 100/20) točka II.a mijenja se i glasi:

»Ova Odluka primjenjuje se do 7. listopada 2020. godine.«

II.

Ova Odluka stupa na snagu danom donošenja i objavit će se u »Narodnim novinama«.

Klasa: 810-06/20-01/7

Urbroj: 511-01-300-20-144

Zagreb, 22. rujna 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 104/2020 (23.9.2020.), Odluka o stavljanju izvan snage Odluke o uvođenju nužnih epidemioloških mjera za područje Grada Otočca

STOŽER CIVILNE ZAŠTITE REPUBLIKE HRVATSKE

1952

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20), članka 22.a Zakona o sustavu civilne zaštite (»Narodne novine« broj 82/15, 118/18 i 31/20) te članka 9.a Zakona o ugostiteljskoj djelatnosti (»Narodne novine« broj 85/15, 121/16, 99/18, 25/19, 98/19, 32/20 i 42/20) Stožer civilne zaštite Republike Hrvatske, 22. rujna 2020. godine, donosi

ODLUKU

O STAVLJANJU IZVAN SNAGE ODLUKE O UVOĐENJU NUŽNIH EPIDEMIOLOŠKIH MJERA ZA PODRUČJE GRADA OTOČCA

I.

Ovom Odlukom stavlja se izvan snage Odluka o uvođenju nužnih epidemioloških mjera za područje Grada Otočca (»Narodne novine« broj 100/20).

II.

Ova Odluka stupa na snagu danom donošenja i objavit će se u »Narodnim novinama«.

Klasa: 810-06/20-01/7

Urbroj: 511-01-300-20-145

Zagreb, 22. rujna 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 105/2020 (25.9.2020.), Odluka o izmjeni Odluke o osnivanju Povjerenstva za praćenje provedbe Nacionalne strategije za uključivanje Roma, za razdoblje od 2013. do 2020. godine

VLADA REPUBLIKE HRVATSKE

1961

Na temelju članka 24. stavaka 1. i 3. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), Vlada Republike Hrvatske je na sjednici održanoj 24. rujna 2020. donijela

ODLUKU

O IZMJENI ODLUKE O OSNIVANJU POVJERENSTVA ZA PRAĆENJE PROVEDBE NACIONALNE STRATEGIJE ZA UKLJUČIVANJE ROMA, ZA RAZDOBLJE OD 2013. DO 2020. GODINE

I.

U Odluci o osnivanju Povjerenstva za praćenje provedbe Nacionalne strategije za uključivanje Roma, za razdoblje od 2013. do 2020. godine (»Narodne novine«, br. 44/16, 37/17 i 34/19), u točki III. stavku 3. podstavci 5. i 9. mijenjaju se i glase:

» – predstavnik Ministarstva rada, mirovinskoga sustava, obitelji i socijalne politike

– predstavnik Ministarstva gospodarstva i održivog razvoja«.

II.

Članove Povjerenstva iz točke I. ove Odluke, Vlada Republike Hrvatske imenovat će u roku od 30 dana od dana stupanja na snagu ove Odluke.

III.

Povjerenstvo će sukladno točki I. ove Odluke uskladiti Poslovnik o svom radu, u roku od 30 dana od dana stupanja na snagu ove Odluke.

IV.

Ova Odluka stupa na snagu prvoga dana od dana objave u »Narodnim novinama«.

Klasa: 022-03/20-04/346

Urbroj: 50301-04/25-20-3

Zagreb, 24. rujna 2020.

Predsjednik
 mr. sc. Andrej Plenković, v. r.
### NN 105/2020 (25.9.2020.), Odluka o dopuni Odluke o visini, načinu i rokovima uplate sredstava trgovačkih društava u državnom vlasništvu u Državni proračun Republike Hrvatske za 2020. godinu

VLADA REPUBLIKE HRVATSKE

1962

Na temelju članka 44. Zakona o izvršavanju Državnog proračuna Republike Hrvatske za 2020. godinu (»Narodne novine«, br. 117/19, 32/20, 42/20 i 58/20), Vlada Republike Hrvatske je na sjednici održanoj 24. rujna 2020. donijela

ODLUKU

O DOPUNI ODLUKE O VISINI, NAČINU I ROKOVIMA UPLATE SREDSTAVA TRGOVAČKIH DRUŠTAVA U DRŽAVNOM VLASNIŠTVU U DRŽAVNI PRORAČUN REPUBLIKE HRVATSKE ZA 2020. GODINU

I.

U Odluci o visini, načinu i rokovima uplate sredstava trgovačkih društava u državnom vlasništvu u Državni proračun Republike Hrvatske za 2020. godinu (»Narodne novine«, broj 88/20), u točki V. iza stavka 1. dodaje se stavak 2. koji glasi:

»Iznimno, trgovačka društva navedena u popisu iz točke II. ove Odluke mogu, uz prethodnu suglasnost Ministarstva financija, sredstva s osnove dobiti nakon oporezivanja uplatiti izravno na račun državnog proračuna u skladu sa stavkom 1. ove točke najkasnije do 15. siječnja 2021.«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/20-04/350

Urbroj: 50301-05/27-20-2

Zagreb, 24. rujna 2020.

Predsjednik
 mr. sc. Andrej Plenković, v. r.
### NN 105/2020 (25.9.2020.), Odluka o izmjenama Odluke o uvođenju nužnih epidemioloških mjera za područje Splitsko-dalmatinske županije

STOŽER CIVILNE ZAŠTITE REPUBLIKE HRVATSKE

1967

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20) a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20), članka 22.a Zakona o sustavu civilne zaštite (»Narodne novine« broj 82/15, 118/18 i 31/20) te članka 9.a Zakona o ugostiteljskoj djelatnosti (»Narodne novine« broj 85/15, 121/16, 99/18, 25/19, 98/19, 32/20 i 42/20) Stožer civilne zaštite Republike Hrvatske, 23. rujna 2020. godine, donosi

ODLUKU

O IZMJENAMA ODLUKE O UVOĐENJU NUŽNIH EPIDEMIOLOŠKIH MJERA ZA PODRUČJE SPLITSKO-DALMATINSKE ŽUPANIJE

I.

Na prijedlog Stožera civilne zaštite Splitsko-dalmatinske županije u Odluci o uvođenju nužnih epidemioloških mjera za područje Splitsko-dalmatinske županije (»Narodne novine« broj 96/20, 98/20 i 101/20) u točki II. podstavak 7. mijenja se tako da glasi:

» – sportska natjecanja u zatvorenim objektima mogu se održavati samo bez prisustva gledatelja, a na otvorenim terenima gledatelji mogu biti prisutni uz pridržavanje svih epidemioloških mjera i preporuka uz uvjet da može biti popunjeno najviše 20 % svake tribine«.

II.

Točka IV.a mijenja se i glasi:

»Ova Odluka primjenjuje se do 8. listopada 2020. godine.«

III.

Ova Odluka stupa na snagu danom donošenja i objavit će se u »Narodnim novinama«.

Klasa: 810-06/20-01/7

Urbroj: 511-01-300-20-147

Zagreb, 23. rujna 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 105/2020 (25.9.2020.), Odluka o uvođenju nužnih epidemioloških mjera za područje Sisačko-moslavačke županije

Stožer civilne zaštite Republike Hrvatske

1966

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20) a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20) Stožer civilne zaštite Republike Hrvatske, 23. rujna 2020. godine, donosi

ODLUKU

O UVOĐENJU NUŽNIH EPIDEMIOLOŠKIH MJERA ZA PODRUČJE SISAČKO-MOSLAVAČKE ŽUPANIJE

I.

Na prijedlog Stožera civilne zaštite Sisačko-moslavačke županije uvode se nužne epidemiološke mjere za područje Sisačko-moslavačke županije, u trajanju od 14 dana.

II.

Nužne epidemiološke mjere iz točke I. ove Odluke su:

– u svim zatvorenim prostorima u kojima se obavlja djelatnost trgovine i ustanovama koje se bave javnom djelatnošću obvezno je nošenje maski za lice ili medicinskih maski

– na svim društvenim i javnim okupljanjima (manifestacije, priredbe, mise, obredi, izložbe i druga društvena i javna okupljanja) obvezno je pridržavanje svih propisanih epidemioloških mjera, a ako se održavaju u zatvorenom prostoru ograničava se broj osoba koje mogu biti prisutne (jedna osoba na 4 kvadratna metra bruto površine), obvezno je nošenje maski za lice ili medicinskih maski te održavanje fizičke distance od najmanje 2 metra

– sahrane se održavaju uz pridržavanje svih protuepidemijskih mjera, a sućut ožalošćenima se ne smije izražavati bliskim kontaktom

– sportska natjecanja mogu se održavati samo bez prisustva gledatelja

– prilikom ulaska u javne ustanove stranke su obvezne nositi masku za lice ili medicinsku masku te dezinficirati ruke

– organizirani lov je dopušten samo uz pridržavanje svih protuepidemijskih mjera

– zabranjuju se posjeti bolnicama, domovima za starije i nemoćne te drugim ustanovama socijalne skrbi

– preporuka domovima za starije i nemoćne te drugim ustanovama u sustavu socijalne skrbi da organiziraju rad u smjenama, kad god je to moguće

– preporuka da se odgode odlasci na maturalna putovanja.

III.

Zadužuju se stožeri jedinica lokalne samouprave za pojačani nadzor propisanih epidemioloških mjera.

IV.

Ova Odluka primjenjuje se od 24. rujna 2020. godine.

V.

Ova Odluka stupa na snagu danom donošenja i objavit će se u »Narodnim novinama«.

Klasa: 810-06/20-01/7

Urbroj: 511-01-300-20-146

Zagreb, 23. rujna 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 105/2020 (25.9.2020.), Odluka o dodjeli odlikovanja Reda kneza Branimira s ogrlicom kojom se odlikuje Njegova Ekscelencija Jorge Manuel Da Silva Lopes

PREDSJEDNIK REPUBLIKE HRVATSKE

1959

Na temelju odredbe članka 98. stavka I. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i odredbe članka 2., 3. i 11. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06 i 118/19), donosim

ODLUKU

O DODJELI ODLIKOVANJA

Redom kneza Branimira s ogrlicom, za izniman doprinos razvijanju dobrih i prijateljskih odnosa između Republike Hrvatske i Portugalske Republike, odlikuje se

Njegova Ekscelencija JORGE MANUEL DA SILVA LOPES.

Klasa: 060-04/20-06/04
 Urbroj: 71-01-01-02/1-20-01
 Zagreb, 14. rujna 2020.

Predsjednik
 Republike Hrvatske
 Zoran Milanović, v. r.
### NN 106/2020 (30.9.2020.), Odluka o uvođenju nužnih epidemioloških mjera za područje Krapinsko-zagorske županije

Stožer civilne zaštite Republike Hrvatske

1979

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20), Stožer civilne zaštite Republike Hrvatske, 25. rujna 2020. godine, donosi

ODLUKU

O UVOĐENJU NUŽNIH EPIDEMIOLOŠKIH MJERA ZA PODRUČJE KRAPINSKO-ZAGORSKE ŽUPANIJE

I.

Na prijedlog Stožera civilne zaštite Krapinsko-zagorske županije uvode se nužne epidemiološke mjere za područje Krapinsko-zagorske županije, u trajanju od 15 dana.

II.

Nužne epidemiološke mjere iz točke I. ove Odluke su:

– zabrana izlazaka korisnika izvan prostora pružatelja usluga smještaja za starije i nemoćne osobe i odrasle osobe s invaliditetom, izuzev ako je izlazak uvjetovan medicinskim razlozima ili važnim okolnostima koje se odnose na užu obitelj, kada je izlazak dopušten uz suglasnost člana uže obitelji i pružatelja socijalnih usluga uz strogo pridržavanje svih nužnih epidemioloških mjera

– preporuka zaposlenicima pružatelja socijalnih usluga smještaja u sustavu socijalne skrbi da ne odlaze na stručne skupove i druge skupno organizirane oblike usavršavanja zaposlenika (kongresi, simpoziji, predavanja, radionice i sl.)

– obveza vođenja evidencije sudionika okupljanja u zatvorenim prostorima na kojima se okuplja više od 20 osoba, s osnovnim informacijama (ime, prezime i broj telefona prisutnih osoba).

Evidencije iz stavka 1. podstavka 3. ove točke obvezno se čuvaju najmanje 14 dana te se u slučaju potrebe predaju županijskoj epidemiološkoj službi.

III.

Zadužuju se stožeri jedinica lokalne samouprave za pojačani nadzor propisanih epidemioloških mjera.

IV.

Ova Odluka primjenjuje se od 26. rujna 2020. godine.

V.

Ova Odluka stupa na snagu danom donošenja i objavit će se u »Narodnim novinama«.

Klasa: 810-06/20-01/7

Urbroj: 511-01-300-20-150

Zagreb, 25. rujna 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 106/2020 (30.9.2020.), Odluka o izmjeni i dopuni Odluke o uvođenju nužnih epidemioloških mjera za područje Virovitičko-podravske županije

STOŽER CIVILNE ZAŠTITE REPUBLIKE HRVATSKE

1983

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20) Stožer civilne zaštite Republike Hrvatske, 25. rujna 2020. godine, donosi

ODLUKU

O IZMJENI I DOPUNI ODLUKE O UVOĐENJU NUŽNIH EPIDEMIOLOŠKIH MJERA ZA PODRUČJE VIROVITIČKO-PODRAVSKE ŽUPANIJE

I.

Na prijedlog Stožera civilne zaštite Virovitičko-podravske županije u Odluci o uvođenju nužnih epidemioloških mjera za područje Virovitičko-podravske županije (»Narodne novine« broj 102/20) u točki I. iza riječi: »područje Virovitičko-podravske županije« briše se zarez i riječi: »u trajanju od 14 dana«.

II.

Iza točke IV. dodaje se točka IV.a koja glasi:

»IV.a

Ova Odluka primjenjuje se do 11. listopada 2020. godine.«

III.

Ova Odluka stupa na snagu danom donošenja i objavit će se u »Narodnim novinama«.

Klasa: 810-06/20-01/7

Urbroj: 511-01-300-20-149

Zagreb, 25. rujna 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 106/2020 (30.9.2020.), Odluka o izmjenama i dopuni Odluke uvođenju nužnih epidemioloških mjera za područje Zagrebačke županije

STOŽER CIVILNE ZAŠTITE REPUBLIKE HRVATSKE

1982

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20) a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20), Stožer civilne zaštite Republike Hrvatske, 25. rujna 2020. godine, donosi

ODLUKU

O IZMJENAMA I DOPUNI ODLUKE O UVOĐENJU NUŽNIH EPIDEMIOLOŠKIH MJERA ZA PODRUČJE ZAGREBAČKE ŽUPANIJE

I.

U Odluci o uvođenju nužnih epidemioloških mjera za područje Zagrebačke županije (»Narodne novine« broj 102/20) u točki I. iza riječi: »područje Zagrebačke županije« briše se zarez i riječi: »u trajanju od 14 dana«.

II.

U točki II. podstavak 2. mijenja se i glasi:

» – na privatnim svečanostima i proslavama (momačke i djevojačke večeri, rođendani, proslave prve pričesti i krizme i sl.) te na karminama, može biti prisutno najviše 20 osoba«

Podstavak 4. mijenja se i glasi:

» – na pogrebima i posljednjim ispraćajima svi prisutni dužni su pridržavati se epidemiološke mjere održavanja propisane fizičke distance«.

III.

Iza točke IV. dodaje se točka IV.a koja glasi:

»IV.a

Ova Odluka primjenjuje se do 31. listopada 2020. godine.«

IV.

Ova Odluka stupa na snagu danom donošenja i objavit će se u »Narodnim novinama«.

Klasa: 810-06/20-01/7
 Urbroj: 511-01-300-20-148
 Zagreb, 25. rujna 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 106/2020 (30.9.2020.), Odluka o uvođenju nužnih epidemioloških mjera za područje Općine Đulovac

STOŽER CIVILNE ZAŠTITE REPUBLIKE HRVATSKE

1981

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20) a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20), članka 22.a Zakona o sustavu civilne zaštite (»Narodne novine« broj 82/15, 118/18 i 31/20) te članka 9.a Zakona o ugostiteljskoj djelatnosti (»Narodne novine« broj 85/15, 121/16, 99/18, 25/19, 98/19, 32/20 i 42/20) Stožer civilne zaštite Republike Hrvatske, 25. rujna 2020. godine, donosi

ODLUKU

O UVOĐENJU NUŽNIH EPIDEMIOLOŠKIH MJERA ZA PODRUČJE OPĆINE ĐULOVAC

I.

Na prijedlog Stožera civilne zaštite Bjelovarsko-bilogorske županije uvode se nužne epidemiološke mjere za područje Općine Đulovac, u trajanju od 14 dana.

II.

Nužne epidemiološke mjere iz točke I. ove Odluke su:

– ograničavanje radnog vremena svih ugostiteljskih objekata na području Općine Đulovac do 21,00 sat

– na svim vjerskim okupljanjima, uključujući i mise, na području Općine Đulovac obvezno je pridržavanje svih epidemioloških mjera i nošenje zaštitnih maski za lice ili medicinskih maski te vođenje evidencije prisutnih s osnovnim podacima (ime, prezime i broj telefona prisutnih osoba) ako je prisutno više od 100 osoba.

Evidencije iz stavka 1. podstavka 2. ove točke obvezno se čuvaju najmanje 14 dana te se u slučaju potrebe predaju županijskoj epidemiološkoj službi.

III.

Zadužuje se Stožer civilne zaštite Općine Đulovac za pojačani nadzor propisanih epidemioloških mjera.

IV.

Ova Odluka primjenjuje se od 26. rujna 2020. godine.

V.

Ova Odluka stupa na snagu danom donošenja i objavit će se u »Narodnim novinama«.

Klasa: 810-06/20-01/7

Urbroj: 511-01-300-20-151

Zagreb, 25. rujna 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 106/2020 (30.9.2020.), Odluka o imenovanju predsjednika i članova Odbora Državne nagrade sporta »Franjo Bučar«

Hrvatski sabor

1973

Na temelju članka 81. Ustava Republike Hrvatske i članka 80. stavka 3. Zakona o sportu (»Narodne novine«, br. 71/06., 150/08., 124/10., 124/11., 86/12., 94/13., 85/15., 19/16., 98/19., 47/20. i 77/20.) Hrvatski sabor na sjednici 25. rujna 2020. donio je

ODLUKU

O IMENOVANJU PREDSJEDNIKA I ČLANOVA ODBORA DRŽAVNE NAGRADE SPORTA »FRANJO BUČAR«

I.

Za predsjednika Odbora Državne nagrade sporta »Franjo Bučar« imenuje se izv. prof. dr. sc. TOMISLAV KRISTIČEVIĆ, dekan Kineziološkog fakulteta Sveučilišta u Zagrebu.

II.

Za članove Odbora Državne nagrade sporta »Franjo Bučar« imenuju se:

– MARIJETA ĆELIĆ, predsjednica Taekwondo saveza Karlovačke županije, najbolja sportašica Hrvatske 1998. godine, članica Kuće slavnih taekwondoa, glavna tajnica Karlovačke športske zajednice

– VLADO ŠOLA, vrhunski sportaš, hrvatski rukometni reprezentativac, osvajač olimpijskih medalja, zlatne na Olimpijskim igrama u Atlanti 2004. i brončane u Londonu 2012. godine

– PERICA BUKIĆ, hrvatski vaterpolski reprezentativac, osvajač dviju zlatnih medalja na Olimpijskim igrama u Los Angelesu 1984. i Seulu 1988. godine, izvršni potpredsjednik Hrvatskog vaterpolskog saveza

– DAMIR MARTIN, veslač, osvajač dviju srebrnih medalja na Olimpijskim igrama u Londonu 2012. i Riju de Janeiru 2016. godine

– STIPE PLETIKOSA, hrvatski nogometni reprezentativac, osvajač brojnih medalja na velikim sportskim natjecanjima

– STOJKO VRANKOVIĆ, hrvatski košarkaški reprezentativac, osvajač dviju srebrnih medalja na Olimpijskim igrama u Seulu 1988. i Barceloni 1992. godine, predsjednik Hrvatskog košarkaškog saveza

– MIHOVIL ŠPANJA, hrvatski paraolimpijac, osvajač četiriju brončanih medalja na Paraolimpijskim igrama u Ateni 2004. i Londonu 2012. godine

– ANA-MARIJA VUKOVIĆ, istaknuta hrvatska sportska novinarka, urednica i voditeljica sportskog dijela dnevnika Nove TV.

III.

Stupanjem na snagu ove Odluke prestaje mandat dosadašnjem predsjedniku i članovima Odbora Državne nagrade sporta »Franjo Bučar«.

IV.

Ova Odluka stupa na snagu danom donošenja.

Klasa: 021-13/20-07/17

Zagreb, 25. rujna 2020.

Predsjednik
 Hrvatskoga sabora
 Gordan Jandroković, v. r.
### NN 106/2020 (30.9.2020.), Odluka o razrješenju zamjenice člana i imenovanju zamjenika člana Izaslanstva Hrvatskoga sabora u Parlamentarnoj skupštini Vijeća Europe

HRVATSKI SABOR

1977

Na temelju članka 81. Ustava Republike Hrvatske, Hrvatski sabor na sjednici 25. rujna 2020. donio je

ODLUKU

O RAZRJEŠENJU ZAMJENICE ČLANA I IMENOVANJU ZAMJENIKA ČLANA IZASLANSTVA HRVATSKOGA SABORA U PARLAMENTARNOJ SKUPŠTINI VIJEĆA EUROPE

I.

Razrješuje se zamjenica člana Izaslanstva Hrvatskoga sabora u Parlamentarnoj skupštini Vijeća Europe dr. sc. MARIJA SELAK RASPUDIĆ.

II.

Za zamjenika člana Izaslanstva Hrvatskoga sabora u Parlamentarnoj skupštini Vijeća Europe imenuje se dr. sc. NINO RASPUDIĆ.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/20-04/10

Zagreb, 25. rujna 2020.

Predsjednik
 Hrvatskoga sabora
 Gordan Jandroković, v. r.
### NN 106/2020 (30.9.2020.), Odluka o razrješenju članice i izboru člana Odbora za Hrvate izvan Republike Hrvatske Hrvatskoga sabora

HRVATSKI SABOR

1974

Na temelju članka 81. Ustava Republike Hrvatske i članaka 46. i 90. Poslovnika Hrvatskoga sabora, Hrvatski sabor na sjednici 25. rujna 2020. donio je

ODLUKU

O RAZRJEŠENJU ČLANICE I IZBORU ČLANA ODBORA ZA HRVATE IZVAN REPUBLIKE HRVATSKE HRVATSKOGA SABORA

I.

Razrješuje se članica Odbora za Hrvate izvan Republike Hrvatske Hrvatskoga sabora ANKICA ZMAIĆ.

II.

Za člana Odbora za Hrvate izvan Republike Hrvatske Hrvatskoga sabora bira se MATO ČIČAK.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/20-03/62

Zagreb, 25. rujna 2020.

Predsjednik
 Hrvatskoga sabora
 Gordan Jandroković, v. r.
### NN 106/2020 (30.9.2020.), Odluka o izboru člana i prestanku mandata člana Odbora za regionalni razvoj i fondove Europske unije Hrvatskoga sabora

HRVATSKI SABOR

1976

Na temelju članka 81. Ustava Republike Hrvatske i članaka 46. i 102. Poslovnika Hrvatskoga sabora, Hrvatski sabor na sjednici 25. rujna 2020. donio je

ODLUKU

O IZBORU ČLANA I PRESTANKU MANDATA ČLANA ODBORA ZA REGIONALNI RAZVOJ I FONDOVE EUROPSKE UNIJE HRVATSKOGA SABORA

I.

Za člana Odbora za regionalni razvoj i fondove Europske unije Hrvatskoga sabora bira se MATO ČIČAK.

II.

Dana 17. rujna 2020. dužnost člana Odbora za regionalni razvoj i fondove Europske unije Hrvatskoga sabora prestao je obnašati DRAŽEN BARIŠIĆ, zbog mirovanja zastupničkog mandata.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/20-03/63

Zagreb, 25. rujna 2020.

Predsjednik
 Hrvatskoga sabora
 Gordan Jandroković, v. r.
### NN 106/2020 (30.9.2020.), Odluka o izboru članice i prestanku mandata člana Odbora za zaštitu okoliša i prirode Hrvatskoga sabora

HRVATSKI SABOR

1975

Na temelju članka 81. Ustava Republike Hrvatske i članaka 46. i 96. Poslovnika Hrvatskoga sabora, Hrvatski sabor na sjednici 25. rujna 2020. donio je

ODLUKU

O IZBORU ČLANICE I PRESTANKU MANDATA ČLANA ODBORA ZA ZAŠTITU OKOLIŠA I PRIRODE HRVATSKOGA SABORA

I.

Za članicu Odbora za zaštitu okoliša i prirode Hrvatskoga sabora bira se ANKICA ZMAIĆ.

II.

Dana 17. rujna 2020. dužnost člana Odbora za zaštitu okoliša i prirode Hrvatskoga sabora prestao je obnašati DRAŽEN BARIŠIĆ, zbog mirovanja zastupničkog mandata.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/20-03/64

Zagreb, 25. rujna 2020.

Predsjednik
 Hrvatskoga sabora
 Gordan Jandroković, v. r.